CELEX: 32015D1764
Language: hr
Date: 2015-10-01 00:00:00
Title: Odluka Vijeća (ZVSP) 2015/1764 od 1. listopada 2015. o izmjeni Odluke 2014/512/ZVSP o mjerama ograničavanja s obzirom na djelovanja Rusije kojima se destabilizira stanje u Ukrajini

2.10.2015   
            
            
               HR
            
            
               Službeni list Europske unije
            
            
               L 257/42
            
         ODLUKA VIJEĆA (ZVSP) 2015/1764
   od 1. listopada 2015.
   o izmjeni Odluke 2014/512/ZVSP o mjerama ograničavanja s obzirom na djelovanja Rusije kojima se destabilizira stanje u Ukrajini
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:
   
               (1)
            
            
               Vijeće je 31. srpnja 2014. donijelo Odluku 2014/512/ZVSP (1) o mjerama ograničavanja s obzirom na djelovanja Rusije kojima se destabilizira stanje u Ukrajini.
            
         
               (2)
            
            
               Vijeće smatra da mjere ograničavanja ne bi trebale utjecati na Europsku svemirsku industriju.
            
         
               (3)
            
            
               Stoga bi trebalo dopustiti neke operacije koje se tiču određene pirotehnike sa Zajedničkog popisa robe vojne namjene Europske unije (2) potrebnih za upotrebu lansera kojima upravljaju pružatelji usluga lansiranja država članica ili oni koji imaju poslovni nastan u državi članici ili za potrebe lansiranjâ u sklopu svemirskih programa Unije, njezinih država članica ili Europske svemirske agencije ili za napajanje satelita gorivom od strane proizvođačâ satelitâ s poslovnim nastanom u državi članici,
            
         DONIJELO JE OVU ODLUKU:
   Članak 1.
   Odluka 2014/512/ZVSP mijenja se kako slijedi:
   
               1.
            
            
               U članku 2. dodaju se slijedeći stavci:
               „5.   Zabrane iz stavaka 1. i 3. ne primjenjuju se na:
               
                           (a)
                        
                        
                           prodaju, opskrbu, prijenos ili izvoz te na uvoz, kupnju ili prijevoz hidrazina (CAS 302-01-2) koncentracije 70 % ili veće;
                        
                     
                           (b)
                        
                        
                           uvoz kupnju ili prijevoz nesimetričnog dimetil hidrazina (CAS 57-14-7);
                        
                     
                           (c)
                        
                        
                           prodaju, opskrbu, prijenos ili izvoz te na uvoz, kupnju ili prijevoz monometil hidrazina (CAS 60-34-4),
                        
                     za uporabu lansera kojima upravljaju europski pružatelji usluga lansiranja ili za potrebe lansiranjâ u sklopu Europskih svemirskih programa ili za napajanje satelita gorivom od strane Europskih proizvođača satelita.
               Količina svakog izvoza hidrazina izračunava se u skladu s lansiranjem odnosno lansiranjima ili satelitima za koje je izrađen i ne smije prelaziti ukupnu količinu od 800 kg za svako pojedinačno lansiranje satelita. Količina za svaki izvoz monometil hidrazina izračunava se u skladu s lansiranjem odnosno lansiranjima ili satelitima za koje je izrađen.
               6.   Zabrane iz stavka 2. ne primjenjuju se na pružanje tehničke pomoći, brokerskih usluga ili drugih usluga, niti na pružanje financiranja ili financijske pomoći povezanih s operacijama iz stavka 5. točaka (a), (b) i (c).
               7.   Operacije iz stavka 5. točaka (a), (b) i (c) te iz stavka 6. podliježu prethodnom odobrenju nadležnih tijela država članica. Države članice propisno obavješćuju Vijeće u svim slučajevima u kojima izdaju odobrenje. To obavješćivanje uključuje pojedinosti o prenesenim količinama i o krajnjoj upotrebi.”
            
         
               2.
            
            
               U članku 9. stavku 1. dodaje se slijedeći podstavak:
               „Članak 2. stavak 6. primjenjuje se od 9. listopada 2015.”
            
         Članak 2.
   Ova Odluka stupa na snagu sljedećeg dana od dana objave u Službenom listu Europske unije.
   
      Sastavljeno u Luxembourgu 1. listopada 2015.
      
         
            Za Vijeće
         
         
            Predsjednik
         
         E. SCHNEIDER
      
   
   
      (1)  Odluka 2014/512/ZVSP od 31. srpnja 2014. o mjerama ograničavanja s obzirom na djelovanja Rusije kojima se destabilizira stanje u Ukrajini (SL L 229, 31.7.2014., str. 13.).
   
      (2)  SL C 129, 21.4.2015., str. 1.